GUNKUL บวก 4% นิวไฮรอบ 3 เดือน หลังได้งานโซลาร์รูฟท็อป 932.4 กิโลวัตต์
GUNKUL บวก 4% นิวไฮรอบ 3 เดือน หลังได้งานโซลาร์รูฟท็อป 932.4 กิโลวัตต์ ล่าสุดอยู่ที่ 2.58 บาท บวก 0.10 บาท หรือ 4.03% มูลค่าซื้อขาย 139.99 ล้านบาท
GUNKUL บวก 4% นิวไฮรอบ 3 เดือน หลังได้งานโซลาร์รูฟท็อป 932.4 กิโลวัตต์ ล่าสุดอยู่ที่ 2.58 บาท บวก 0.10 บาท หรือ 4.03% มูลค่าซื้อขาย 139.99 ล้านบาท
8 ธ.ค. 2563

ผู้สื่อข่าวรายงานว่า ราคาหุ้น บริษัท กันกุลเอ็นจิเนียริ่ง จำกัด (มหาชน) หรือ GUNKUL ล่าสุด ณ เวลา 15.18 น. อยู่ที่ 2.58 บาท บวก 0.10 บาท หรือ 4.03% สูงสุดที่ 2.60 บาท ต่ำสุดที่ 2.46 บาท ด้วยมูลค่าซื้อขาย 139.99 ล้านบาท ทั้งนี้ ราคาหุ้น GUNKUL ปรับตัวขึ้นสูงสุดในรอบ 3 เดือนนับตั้งแต่ราคาหุ้นอยู่ที่ระดับ 2.60 บาท เมื่อวันที่ 28 ส.ค.2563

โดย นายสมบูรณ์ เอื้ออัชฌาสัย กรรมการผู้จัดการ GUNKUL เปิดเผยว่า บริษัท พรีเซิร์ฟฟู้ด สเปเชียลตี้ จำกัด ได้ลงนามในสัญญาให้บริษัท กันกุล พาวเวอร์ ดีเวลลอปเม้นท์ จำกัด ซึ่งเป็นบริษัทย่อยของ GUNKUL เป็นผู้ดำเนินโครงการก่อสร้างโรงไฟฟ้าพลังงานแสงอาทิตย์แบบติดตั้งบนหลังคา (โซลาร์รูฟท็อป) ขนาด 932.4 กิโลวัตต์ในเฟสแรก
ทั้งนี้ โครงการโซลาร์รูฟท็อปที่ใช้ภายในโรงงานพรีเซิร์ฟฟู้ด สามารถช่วยให้ประหยัดไฟฟ้าไปกว่า 1,350,000 หน่วยต่อปี คิดเป็นผลประหยัดค่าไฟฟ้ากว่า 4,700,000 บาทต่อปี อีกทั้งยังเป็นโครงการที่ช่วยลดการปล่อยคอร์บอนไดออกไซด์สู่ชั้นบรรยากาศได้มากถึง 935 ตันกิโลกรัมคาร์บอนต่อปี หรือเทียบเท่ากับการดูดซับคาร์บอนไดออกไซด์ของต้นไม้กว่า 98,000 ต้นต่อปี รวมไปถึงช่วยลดการเกิดฝุ่นละอองขนาดเล็ก PM 2.5 อีกด้วย
กลุ่มบริษัทฯ GUNKUL เชื่อว่าความร่วมมือในครั้งนี้ จะทำให้ทั้ง 2 บริษัทบรรลุวัตถุประสงค์ร่วมกัน ด้วยทีมงานและประสบการณ์ของ GUNKUL ที่ทำโรงไฟฟ้าโซล่าร์มาแล้วกว่า 600 เมกะวัตต์ ทั้งในและต่างประเทศ จะทำให้ พรีเซิร์ฟฟู้ด บรรลุวัตถุประสงค์ และสามารถลดต้นทุนในด้านพลังงาน อันจะนำมาซึ่งต้นทุนในภาคการผลิตที่ถูกลง ส่งผลให้พรีเซิร์ฟฟู้ด มีอัตรากำไรเพิ่มสูงขึ้น  และเป็นก้าวสำคัญในความร่วมมือทางธุรกิจ กับ บริษัท พรีเซิร์ฟฟู้ด สเปเชียลตี้ จำกัด